L-Inawgurazzjoni tas-Sala ta' l-Arkivju u ta' l-Arkivju l-Ġdid FROTT IL-ĦIDMA TAŻ-ŻGĦAŻAGĦ a mill-bidu tal-ħolqien tad-dinja l-bniedem għaraf li mingħajr sagrifiċċju, l-pjan li Alla ħalqu għalih ma' jistax jitwettaq. Daqstant ieħor il-bniedem ma jistax jasal biex iwettaq xi ħaġa ta' sodisfazzjon għalih innifsu mingħajr il-ħidma tal-moħħ u ta' l-id li kultant issarraf esperjenza ta' xogħol iebes. Forsi mill-ewwel indunajtu għaliex qiegħed ngħid dawn il-kelmiet, għaliex sabiex aħna ż- żgħażagħ, il-frott ta' din is-soċjetà li dejjem kabbret u rawmet żgħażagħ bil-għaqal wasalna biex għamilna din l-opra majestuża ta' l-arkivju, kelhom jgħaddu proprju għaxar snin. Għad li dawn l- għaxar snin jidhru twal, fihom qatt ma' waqfet il-ħidma ta żgħażagħ bħalna li wrew mhux biss lill-istes poplu Żejtuni x'għandu ħila joffri, iżda lil Malta kollha wrietha li hawn żgħażagħ li kienu lesti li jerfgħu l-piż ta' din il-biċċa xogħol iebsa li kompliet tgħolli fil-wiċċ l-istorja glorjuża tal- Każin tal-Banda Beland. Iżda xieraq li qabel ma' nibda biex ngħati titwila kif kien li wassal għal din l-opra nirringrazzja minn qalbi lill-kumitati kollha taż-żgħażagħ ta' l-ispirtu Ħaj li wrew għal dan: il-proġett u lill- kumitati direttivi kollha li ġew eletti matul dawn l-għaxar snin tal-fiduċja u ta' l-entużjażmu li urew fina u lilkom il-membri ta' din is-soċjetà li minn dejjem għintuna sabiex naslu għal dan il- proġett. Ftit xhur wara li t-tieni kumitat taż-żgħażagħ Belandisti beda jiffunzjona kien approva idea tas-Sur Spiru Camilleri li dak iż-żmien kien iċ-chairman ta' dan il-kumitat, sabiex xi fondi li kien baqgħalhom mill-attivitajiet tagħhom li kienu madwar Lm20 imorru f'fond biex xi darba jkun jista' jsir arkivju tal-mużika. Din kienet idea tassew sabiħa għaliex bħal ma jaf kulħadd wieħed mit-teżori li jipposiedi l-Każin huwa bla dubju ta' xejn il-kwantità kbira ta' mużika li għad li tinsab f'kundizzjoni tajba jixirqilha post aħjar fil-Każin. Fil-fatt. din il-proposta tant intogħġbot miż- żgħażagħ li ġegħlithom jaħdmu iżjed u jirsistu aktar għax is-somma ta' Lm20 kienet ferm u ferm bogħod mill-iskop tagħhom. Tant swiet ta' inċentiv li Lm20 saru mijiet u l-mijiet saru eluf. Wara ġie ddisinjat l-arkivju mill-magħruf is-Sur Salvu Bugeja, miż-Żurrieq, u sottomesss għall-Kumitat Direttiv u approvat. Is-sena l-oħra, ftit qabel ma l-kumitat taż-żgaħżagħ ġie xolt iddikjara li għall-festa ta' Santa Katarina ta' 1985 dan il-proġett jasal fi tmiemu. Meta reġa' ġie kostitwit din is-sena, il-Kumitat taż-Żgħażagħ, reġa' tenna dak li kien ħabbar il- kumitat ta' qablu, li lest li jagħmel ħiltu kollha biex jara l-arkivju tal-mużika lest din is-sena. Għalhekk fl-ewwel seduti ta' dan il-kumitat ġiet maħtura kummissjoni apposta li tagħha jappartjenu s-Sur Emmanuel Grech, is-Sur Patrick Zahra, is-Sur Patrick Piscopo u s-Sur Paul Galea, biex tieħu ħsieb ix-xogħol ta' l-arkivju, billi tirrapporta l-kumitati, kemm dak tagħha stess kif ukoll lil dak direttiv f'liema fażi tax-xogħol il-proġett ikun wasal. Hekk kif ġie magħruf li l-kumitat taż-żgaħżagħ bl-għajnuna tal-laisons officers tiegħu, is-Sur Salvu Spiteri u s-Sur Bertu Abela kienu avviċinaw lis-Sur Carmelo Desira minn Ħal-Għaxaq fuq ix-xogħol ta' l-Arkivju saret laqgħa straordinarja bejn il-Kumitat taż-Żgħażagħ u dak Direttiv fuq il-bidu ta' dan il-proġett. F'din il-laqgħa ġie deċiż li s-Sur Carmelo Desira kellu jiffirma l-kuntratt tax-xogħol mas-soċjetà tagħna u għalhekk ix-xogħol li kien jikkonsisti kemm fix-xogħol tal- karpenterija kif ukoll ta' skultura, seta' jinbeda bla telf ta' żmien. Hekk kif serraħna rasna mill- Arkivju, il-Kumitat taż-Żgħażagħ ħass li biċċa xogħol kbira ma għandhiex tiġi poġġuta x'imkien li mhux addattat għalija. Għalhekk Ħaseb biex jaddatta sala li setgħet tiġi rranġata għall-Arkivju. Bl-għajnuna tal-Kumitat Direttiv dan is-suġġeriment ġie milqugħ bil-ferħa u dlonk beda x- xogħol fuq dan il-proġett. Is-sala magħżula tinsab fil-parti ta' fuq tal-Każin, fejn sa ftit taż-żmien ilu kienet tintuża għall- kunċerti tal-banda. L-ewwel fażi tax-xogħol kienet tikkonsisti fi stallazzjoni ġdida ta' dawk fil- parti ta' fuq tal-każin, sabiex is-sala ta' l-arkivju tkun attrezzata b'dawl xieraq. Dan ix-xogħol sar mis-Sur David Caruana, mgħejjun mis-Sur Lawrence Ciantar u s-Sur Bertu Abela. Meta tlestiet l-istallazzjoni tad-dawl beda x-xogħol ta' tikħil u tibjid li kien hemm bżonn qabel ma saret il- girlanda tal-parti ta' fuq tas-sala. Għax-xogħol ta' tibjid, tikħil u żebgħa daħlu għalih is-Sur Joe Mifsud, is-Sur George Mifsud, is-Sur Spiru Camenzuli u s-Sur Joseph Caruana, fil-waqt li l- girlanda ġiet fdata f'idejn is-Sur Joseph Pavia. Wara li x-xogħol il-kbir tas-sala tlesta, il-Kumitat taż-Żgħażagħ qabel li s-sala fejn ser jitpoġġa l-Arkivju għandha tiġi mgħotija l-isem ta' Sala Maestro Carlo Diacono, wieħed mill-kompożituri ewlenin tal-Banda Beland li kien magħruf kemm f'Malta kif ukoll barra. Sa dan it-tant ix-xogħol fuq l-arkivju kompla miexi b'ritmu mgħaġġel u s-Sur Carmelo Desira beda jidher b'wiċċu ferħan kull meta konna mmorru inżurulu x-xogħol tiegħu. Aktar ma beda jgħaddi ż-żmien, aktar l-arkivju beda jieħu l-forma maestuża tegħu u aħna aktar infuru bl- entużjażmu għal dan l-unur żgħażugħ u fl-istess Ħin għall-istess soċjetà tagħna. Hekk kif tlesta x-xogħol kollu ta' l-injam u skultura, l-arkivju ġie miġjub ġewwa l-każin għal- lostru, li sar mis-Sur Joseph Borg Falzon u s-Sur George Mifsud taħt it-tmexxija tas-Sur Carmelo Desira. Wara li tlesta mil-lostru, tqiegħedu mal-faċċata ta' l-arkivju erba' bustijiet tas- surmastrijiet, Carlo Diacono, Pawlinu Vassallo, Guzeppe Verdi u Ludwig Van Beethoven, maħdumin mill-Kavallier Alfred Camilleri Cauchi u wara tqiegħed il-ħġieġ tal-bibien ta' l-arkivju. Fih ukoll tpoġġew tmenin kaxxa li fihom biss il-partituri tal-mużika ta' kull surmast differenti li l- Banda Beland tippossiedi. Dan ix-xogħol sar b'dedikazzjoni kbira mis-Sur Carmelo Caruana li b'paċenzja kbira qagħad jgħati dik il-forma sabiħa li kompliet sebbħet l-arkivju maestus minn barra. L-arkivju llum jinsab lest, attrezzat b'kull ma jeħtieġ, mhux biss fil-qasam tax-xogħol fl-injam u skultura iżda għax jinsab ġewwa soċjetà li tassew jixirqilha. L-arkivju huwa twil 19-il pied u wiesa' 3 piedi, fil-waqt li l-għoli tiegħu huwa ta' 12-il pied. Kienet ko-inċidenza sabiħa il aħna sejrin ninawguraw din is-sala ta' l-arkivju w l-arkivju l-ġdid, fis-sena Ewropea tal-Mużika u s-Sena Internazzjonali taż-Żgħażagħ, biex b'hekk aħna l- Belandisti jkollna fejn ngħożżu w nippreservaw ix-xogħlijiet ta' l-aqwa kompożituri Maltin u dawk barranin. PATRICK ZAHRA Segretarju Kumitat taż-Żgħażagħ iena ili niffrekwenta l-Għaqda Mużikali Beland għal dawn l-aħħar 40 sena, u minn dejjem kont inħobb il-mużika, u Ħaġa naturali, għaliex dan kien l-iskop li dħalt membru ta' dan il- Każin, tant hu hekk, li mill-ewwel bdejt nitgħallem biex indoqq mal-Banda. Għalkemm jiena Bandist ukoll, minn dejjem kont nieħu nteress biex nirranġa u nikkopja xi partijiet tal-mużika li jkunu neqsin, u ngħin lil kull arkivista li kien hemm qabli. Jiena kont ukoll arkivista fl-1959, perċ, minħabba xi raġunijiet, kelli kontra qalbi nitlaq din il-kariga. Kien sentejn ilu, li l-Kumitat, barra mill-kariga li nokkupa ta' Viċi President, għoġbu jafdali wkoll il-kariga ta' Arkivista, u jiena aċċettajta verament minn qalbi, u għalhekk ġejt f'pożizzjoni aħjar biex inkun nista' nirranġa l-mużika b'mod aktar aħjar, almenu kif naf jien, u fuq kollox, dan huwa dover tiegħi li nagħmel dan ix-xogħol tajjeb u b'attenzjoni. F'dan iż-żmien li kont qiegħed nirranġa u nipprepara l-mużika, jien kont ġa avvanzajt ftit fix- xogħol u nzerta wkoll, li waslet dik il-ġurnata tant mistennija li anke l-Arkivju beda jinħadem. Għaldaqstant, aħna bdejna naħsbu x'se nibdew nagħmlu peress li kien jidħol ħafna xogħol ieħor u għalhekk jiena offrejt li nagħmel il-kopertini tiegħu, u bl-għajnuna ta' membri tal-Kumitat u tal-Kumitat taż-Żgħażagħ u xi membri oħra, il-kopertini lestejthom. Fl-aħħarnett, wara dan ix-xogħol kollu u sagrifiċċji li għamilna biex dan l-Arkivju seħħ, jiena bħala Arkivista, nħoss sodisfazzjoni kbira, li l-mużika ta' l-Għaqda Mużikali Beland, li bil-pariri u l-għajnuna tas-Surmast tal-Banda tagħna, Mro. Orazio Cachia, tkun tista' titgawda aktar, għaliex tkun qiegħda f'post li verament jixirqilha.